 **Основна школа** ПИБ: 102341359

**„ВУК КАРАЏИЋ“**  МБ: 07162332

 **М а ј и л о в а ц** Шифра делатности: 8520

Деловодни број:756/20 Телефон: 012-674-008

У Мајиловцу Факс: 012-674-378

Датум: 4.9.2020. године Е-mail: osmajilovac@gmail.com

**ПРОТОКОЛ О ПОНАШАЊУ**

**ученика, родитеља и запослених у установи**

**за време епидемије корона вирусом / COVID -19**

**Павила за ученике:**

1. Када долазите у школу држите дистанцу!
2. Пре него што уђете у школу, са обе ноге згазите на отирач, који се налази на главном улазу у школу и натопљен је дезинфекционим средством;
3. У школу улазите са маском а стављате је на лице пре улаза у школско двориште;
4. Маску можете да скинете тек када седнете на своје место у учионици и када радите на задатку тј.када не разговарате;
5. Маска се обавезно користи и приликом одговарања и сваког разговора;
6. Маска се обавезно користи и приликом било којег кретања ван клупе, приликом одласка на одмор или тоалет;
7. Пажљиво прочитајте упутство за правилно стављање маске и прање руку а која се налазе на улазу у школу и свим учионицама и тоалетима а затим се придржавајте ;
8. На улазу , у међупростору, је обавезна дезинфекција руку;
9. У школи обавезно држите дистанцу;
10. Држите отворене прозоре када год је то могуће;
11. Часови трају по 30 минута, свако одељење/група има своју учионицу;
12. Мали одмори служе да ученик промени прибор, уџбенике и да евентуално оде до тоалета;
13. У тоалету може бити онолико ученика, истовремено, колико има кабина унутра а никако више;
14. Није дозвољено изазити на ходнике за време малих одмора осим ако ученик иде у тоалет;
15. Не смете трчати по учионици, викати;
16. У сваком тоалету и учионици се налази упутство за правилно прање руку и ношење маске као и средства за одржавање хигијене те је потребно придржавати се истих и користити средства;
17. Обавезно је прање руку пре јела;
18. Не делити међусобно храну и прибор за исхрану;
19. Уз степенице се пењите левом а силазите десном страном;
20. Ако осетите било какве симптоме прехладе или заразе вирусом, јавите се одељенском старешини и останите код куће;
21. Ако се ученик осети лоше за време наставе потребно је да се обрати предметном наставнику а он ће предузети одговарајуће мере и издвојити ученика из одељења у одговарајући простор за изолацију;
22. Добро је имати са собом влажне марамице са алкохолом или неко дезинфекционо средство када излазите из аутобуса или уносите храну.

**Правила за родитеље:**

1. У обавези сте да, поред одељенских старешина, дете упутите у све специфичности епидемије корана вируса (симптоме, последице, важност редовног одржавања хигијене );
2. У обавези сте да, поред школе, обезбедите дезинфекциона средства свом детету када је у школи и превозу до куће;
3. У обавези сте да обавестите одељенског старешину када приметите да ваше дете има било какве симптоме прехладе или вируса и да га не доводите у школу;
4. Обезбедите детету маску за ношење у школи и превозу до куће;
5. Родитељ треба свако јутро да провери телесну температуру свом детету пред полазак у школу;
6. Особе које доводе дете у школу не улазе у школу већ дете прате до улаза у школску зграду или до капије школског дворишта и обавезно носе заштитну маску тако да покрива нос, уста и браду;

**Правила за наставно особље:**

1. Обавезно проверите телесну температуру пред полазак у школу сваког јутра;

2. Обавезно је ношење заштитне маске од самог уласка у школско двориште, на часу, за време дежурства и приликом комуницирања са осталим запосленима у установи;

3. У обавези сте да обезбедите потребну дистанцу између ученика за време часа као и након часа до одласка у аутобус (дежурни наставници);

4. Поштујте потребну дистанцу у комуникацији са ученицима, другим запосленим и родитељима ученика;

5. О ученику, у соби за изолацију до доласка родитеља, потребно је да брине једна особа користећи маску и рукавице, а просторију након одласка родитеља очистити и дезинфиковати;

6. Надлежна особа у школи, коју је имановао директор, обавештава надлежни институт/завод за јавно здравље о особи која има сомптоме респираторне инфекције са сумњом на инфекцију Covid 19.

**Правила за ненаставно особље:**

1. Обавезно проверите телесну температуру пред полазак на посао сваког јутра;
2. Обавезно је ношење заштитне маске од самог уласка у школско двориште, и приликом комуницирања са осталим запосленима у установи, ученицима и родитељима;
3. Пре поделе ужине ученицима обавезно обрисати алкохолом површине на којима ће се служити храна;
4. Постарати се да постоји потребна дистанца између ученика када преузимају доручак и док доручкују;
5. Да деца оперу руке пре јела;
6. Деци нагласити да међусобно не деле храну и прибор за исхрану;
7. Постарати се да ученици носе заштитне маске и буду на дистанци у школском дворишту и у школи, као и до уласка у аутобус;
8. У случају да ученик није понео маску у школу, обезбедити му нову за тај дан;
9. Након наставе и одласка ученика и наставног особља темељно очистити алкохолом и дезинфекционим средствима учионице, ходнике и остале просторије у установе како би ујутро ученике сачекала чиста школа:

 Директор школе

 ***Бранкица Макуљевић***